Oficiālais Vēstnesis L 215 , 07/08/1997 Lpp. 0044 - 0045



Komisijas Lēmums (1997. gada 9. jūlijs) par kopējiem tehniskiem noteikumiem attiecībā uz pieslēguma prasībām, kas piemērojamas tādu termināliekārtu saskarnēm, ko paredzēts pieslēgt ONP strukturētām ciparsignālu nomātām līnijām ar datu pārraides ātrumu 2048 kb/s (Dokuments attiecas uz EEZ) (97/521/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, tostarp to atbilstības savstarpēju atzīšanu [1], kas grozīta ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir noteikusi pasākumu, ar kuru norāda termināliekārtas tipu, kuram ir nepieciešami šie kopējie tehniskie noteikumi, kā arī attiecīgā deklarācija par šo noteikumu piemērojuma jomu; tā kā ir jāpieņem atbilstīgi saskaņotie standarti vai daļa no tiem, kas īsteno pamatprasības, kas pārveidojamas kopējos tehniskos noteikumos; tā kā ar šo lēmumu pieņemtie kopējie tehniskie noteikumi ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro termināliekārtām, ko ir paredzēts pieslēgt pieslēguma punktam publisko telekomunikāciju tīklā, ko veido atvērta tīkla nodrošināšanas principiem pakļautas strukturētas ciparsignālu nomātas līnijas ar datu pārraides ātrumu 2048 kb/s, kam izmanto 120 omu saskarnes un uz ko attiecas 2. panta 1. punktā minētais saskaņotais standarts. Šo lēmumu piemēro arī termināliekārtām, ko paredzēts pievienot iepriekš minētajam saskarnes tipam gadījumā, kad jaudu sadala vienā vai vairākos 64 kb/s kanālos ar vienu un to pašu galamērķi vai ar dažādiem galamērķiem. 2. Šis lēmums nosaka kopējus tehniskus noteikumus, kas aptver vispārējās pieslēguma prasības, kas piemērojamas termināliekārtām, kas paredzētas 1. punktā. 2. pants 1. Vispārējie tehniskie noteikumi ietver saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas paredzētas Direktīvā 91/263/EEK 4. panta c), d) un f) apakšpunktā. Norāde uz standartu ir pielikumā. 2. Termināliekārtas, uz ko attiecas šis lēmums, atbilst pirmajā punktā minētajiem kopējiem tehniskajiem noteikumiem, kuri atbilst Direktīvas 91/263/EEK 4. panta a) un b) apakšpunktā minētajām pamatprasībām, kā arī prasībām citās piemērojamās Direktīvās, jo īpaši Padomes Direktīvās 73/23/EEK [3] un 89/336/EEK [4]. 3. pants Paziņotās iestādes, kas izraudzītas veikt Direktīvas 91/263/EEK 9. pantā minētās procedūras, attiecībā uz termināliekārtām, uz kurām attiecas šā lēmuma 1. panta 1. punkts, vēlākais viena gada laikā pēc šā lēmuma izziņošanas piemēro 2. panta 1. punktā minēto saskaņoto standartu vai nodrošina tā piemērošanu. 4. pants Šis lēmums ir adresēts dalībvalstīm. Briselē, 1997. gada 9. jūlijā Komisijas vārdā – Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 77, 26.3.1973., 29. lpp. [4] OV L 139, 23.5.1989., 19. lpp. -------------------------------------------------- PIELIKUMS Norāde uz attiecīgo harmonizēto standartu Šā lēmuma 2. pantā minētais saskaņotais standarts ir šāds: Komerciālās telekomunikācijas (BTC) strukturēta ciparsignālu nomāta līnija ar datu pārraides ātrumu 2048 kb/s (D2048 S) Pieslēguma prasības, kas piemērojamas termināliekārtu saskarnēm ETSI Eiropas Telekomunikāciju standartu institūts ETSI sekretariāts TBR 13 – 1996. janvāris (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Minētais saskaņotais standarts ir izveidots pēc pilnvaras, kas piešķirta saskaņā ar attiecīgajām procedūrām Padomes Direktīvā 83/189/EEK. Iepriekš minētā saskaņotā standarta pilnu tekstu var iegūt pēc adreses: European Telecommunications Standards Institute 650 Route des Lucioles F-06921 Sophia Antipolis Cedex | Commission of the European Communities, DG XIII/A/2 - (BU 31 1/7), Rue de la Loi/Wetstraat 200, B-1049 Brussels | [1] OV L 109, 26.4.1983., 8. lpp. --------------------------------------------------